257 



ban Schreiber Károly, a bécsi es. k. Múzeum igazgatója volt, ki midőn a 

 francziák elöl a császári állattani múzeummal Temesvárra menekült, e fajt 

 a Galambócz és Veterani barlangokba tett kirándulása alkalmával szerezte. 



Magam az 1841-ik és 1846-ik évben az Aggteleki barlang u.n. «csar- 

 nokában» ezrével találtam e fajt, hol is a mennyezetről méhrajhoz hasonló 

 tömegekben fürtösen lógott alá, s lövésre tömegesen leszédült. Sajátságos 

 jelenség az, hogy a denevér, noha a látogatók által folytonosan zavartatik, 

 mégis kizárólagosan a «csarnokban» marad, s tartja e helyet századok óta, 

 a miről a guánoréteg közel ölnyi vastagsága tanúskodik. 



Megtaláltam e fajt továbbá 1835-ben a Veterani, 1845-ben az Abali- 

 geti barlangokban; 1854-ben Biharban a sebes és fekete Körös mentén 

 tátongó barlangokban, jelesen a Pestere melletti Pivnice és a Belényes 

 melletti Fericse barlangokban. 



E barlangokban nem a félhomályos, hanem az egészen sötét részek- 

 ben tartózkodnak. Úgy látszik, hogy e faj kizárólagosan a barlango- 

 kat lakja. 



Megjegyzendő, hogy 1853-ban, a midőn Fridvalszky János Zacher 

 Károly társaságában a Veterani barlangot meglátoga.tta, e barlangban sem 

 denevért, sem más állatot nem találtak. E jelenség oka aligha nem az, hogy 

 1848/9-dik évben e barlangban katonaság tanj^ázott s tüzelésével az álla- 

 tokat elzavarta. 



II. HÁRTYÁS ORRÚ DENEVÉREK. 

 Jelleg. Az orron hártyás képletek vannak. 



Egyetlen Nem. RHINOLOPHUS. Geoffr. 

 (Patkócz (!) Vajda ; Patkorr (!) Reissxnger. Hufeisennase. Wrapenec.) 



Nemi jellegek. 



Az orron patkóalakú hártyás képződmény, mely egy tölcsérszerü mé- 

 lyedést — a melyben az orrlyukak nyilnak — vesz körül. E hártyás kép- 

 ződmény mögött az orr közepén, a homlok felé egy húsos, tarajszerü, felálló 

 képződmény, e mögött a homlok alapján egy harántfekvő, felálló hártyás 

 lándzsa. 



A pofák tompán lekanyaritva. A füleknél a zárókészülék nincsen oly 

 hártyásan kifejlődve s az elzárás egy a fül külső szélének alapjához tar- 

 tozó bemetszés által elkülönített lebernye által eszközöltetik. 



Az ötödik ujj elsó íze a harmadik ujj első ízénél hosszabb. 



A metszőfogak . ^, ; a zápfogak ^_^ vagy g_g . 



A felső állkapocsban lévő metszőfogak az ékcsontban gyökereznek, 

 könnyen mozognak s könnyen ki is esnek, kicsinyek és fejletlenek. 



